Koldo Mitxelena Institutua

thumb
Koldo Mitxelena institutua (Gasteiz, Araba) bigarren hezkuntzako D ereduko ikastetxe publiko da. Arabako D eredu hutsezko lehenengo institutu publikoa, 1.988/89 ikasturtean sortua. Gaur egun, DBH eta Batxilergoko ikaskuntzak burutzeko aukera eskaintzen die 700-800 ikasle gasteiztarri. Hiru eraikin ditu ikastetxeak: DBH 1 eta 2 Behenafarroa kalean, DBH 3 eta 4 Agurain Taldea kalean eta Batxilergo Agurain Taldea kalean.

 Historia 
Eskola publikoan irakaskuntza ertainetan ikasketak euskaraz burutu ahal izateko hainbat euskaltzalek egin zuten aldarrikapenaren ondorioz, 1.988/89 ikasturtean Arabako D eredu hutsezko lehenengo institutu publikoa jarri zen abian.

Hasiera batean Zaramaga auzoan ikaslerik gabe gelditzen ari zen ikastetxe batean ezarri zen eta izen berria eman zitzaion. Aurreko urtean Txillardegirekin batera euskara batuaren sorkuntzan giltzarri izan zen Koldo Mitxelena filologoa hil zen eta horren omenez ikastetxeak bere izena hartu zuen.

Lehenengo ikasturte hartan 69 ikasle eta 7 irakasle besterik ez zegoen, baina geroztik ikastetxeak etengabe hazten jarraitu du. Gaur egun hiru eraikinetan banatuta daude Koldo Mitxelenako ikasleak, 700 inguru. 1.988-1.989 ikasturtetik, bere Hezkuntza Komunitatea (ikasleak, familiak, irakasleak eta langileak) nabarmen handitu da eta urteak pasa ahala, Koldo Mitxelena Institutuaren sorkuntza ahalbideratu zuen euskaltzaletasuna mantendu eta indartu egin da. Hasiera batean, “Euskara ahotik ahora” izan zen bere leloa eta gaur egun ere horrela jarraitzen du.

 Nortasun ezaugarriak 
KOLDO MITXELENA BHIk ezaugarri hauek ditu: euskal gizartearen beharrak aintzat hartzen ditu, inguru sozial eta kulturalean sustraiturik dago, parte hartzailea da, desberdintasunak orekatzen ditu, aniztasuna zaintzen du, hezkidetzaz arduratzen da, plurala da, euskalduna da, laikoa da eta demokratikoa da.

Heziketa integralaren alde egiten da, ikasleari bere nortasuna eratzen lagunduz, ikasleak beren buruaren jabe, libre, arduratsu eta kritikoak izateko.  

Metodologia aktiboa, kooperatiboa eta malgua bultzatzen dira ikasleen aniztasunari erantzuteko. Ikaslea bera da bere heziketaren protagonista, eta eginez ikasteten du. Eguneroko heziketa lan horretan teknologia digitala funtsezko lanabesa da. Ikasketa-zereginetan ikasleen parte hartzea bultzatzen da, eta haien lanerako ohitura, jakin-mina eta ardura lantzen dira. 

Hauek dira aurrera eramaten diren proiektu estrategikoak:

 Euskara ahotik ahora
 Elkarbizitza
 Hezkidetza
 Metodologia aktiboak
 Ingurune Digitala
 Oroimen historikoa
 eTwinning
 Irakurketa Plana
 Hauspoa
 Gela Egonkorra
 KM Steam

 Ikasleen partehartzea 
Ikastetxean ikasleen partehartzea sustatzeko honako batzorde hauek daude:

 Bizikidetza Batzordea
 Euskara Batzordeak
 Hezkidetza Batzordea
 IKTero Batzordeak

 Hobeto ezagutzeko 
 Aldizkaria: urteKMkaria
 25. urteurrena

 Erreferentziak 

 Kanpo estekak 
 www.koldomitxelena.eus

Kategoria:Arabako ikastetxeak
Kategoria:Gasteizko kultura